**Základná škola s materskou školou Alexandra Vagača**

Štúrova 12, 962 12 Detva

**Druh normy - vnútorného predpisu**

Interná norma – smernica školy

**Smernica**

### upravujúca podmienky zabezpečenia výchovno-vzdelávacieho procesu školy v školskom roku 2020/2021 č. S-02/2020

**Účel príkazu**

Táto smernica upravuje podmienky zabezpečenia výchovno-vzdelávacieho procesu v období od 1.júna 2020 do konca školského roku 2019/2020 Základnej školy s materskou školou Alexandra Vagača, Štúrova 12, Detva (ďalej len „škola“).

Účelom smernice je stanoviť jednotný a preukázateľný postup pri zabezpečení prevádzky školy a podmienok na zaistenie bezpečnosti a ochrany zdravia detí.

**Oblasť platnosti**

Príkaz je platný pre všetkých zamestnancov a žiakov školy odo dňa jeho účinnosti.

**Počet strán 8**

**Počet príloh 0**

**Vzťah k už vydaným interným normám školy**

Smernica nahrádza Smernicu č.S-01/2020.

|  |  |  |
| --- | --- | --- |
| **Gestorský útvar**:ÚRŠ – útvar riaditeľa školy**Vypracoval:**Ing. Margita Gajdošováriaditeľka školy | **Schválil:**Ing. Margita Gajdošováriaditeľka školy**Podpis:** | **Dátum schválenia:**31.augusta 2020**Dátum účinnosti:**02.septembra 2020 |

**Zásady práce s vnútorným predpisom**

**Pridelenie vnútorného predpisu**

Smernica školy č. S-02/2020 bola pridelená:

|  |  |  |  |
| --- | --- | --- | --- |
| **Dátum** | **Meno a priezvisko zamestnanca** | **Funkcia** | **Podpis** |
|  | Ing. Margita Gajdošová | Riaditeľka školy |  |
|  | RNDr. Michaela Trnková, PhD. | Zástupkyňa riaditeľa školy pre ZŠ |  |
|  | Viera Rapčanová | Zástupkyňa riaditeľa školy pre MŠ |  |
|  | Viera Černecká | Vedúca hospodársko-ekonomického útvaru |  |
|  | Bc. Valéria Škopíková | Zamestnanec PaM |  |
|  | Elena Mitterová | **Vedúca ŠJ**  |  |

**Uloženie vnútorného predpisu**

Originál smernice bude trvalo uložený u vedúcej hospodársko-ekonomického útvaru školy a je prístupný aj v elektronickej podobe na webovom sídle školy všetkým zamestnancom.

**Oboznámenie s vnútorným predpisom**

Zodpovedný vedúci zamestnanec útvaru školy je povinný bezodkladne najneskôr do 29.mája 2020 zabezpečiť preukázateľné (proti podpisu) oboznámenie všetkých zamestnancov s touto Smernicou a zároveň informovať o tom, kde bude trvalo uložený. V elektronickej podobe je Smernica nepretržite prístupná všetkým zamestnancom.

#### S T A N O V U J E M

**Článok I.**

#### Úvodné ustanovenia

1. V súlade s Opatrením Úradu verejného zdravotníctva SR stanovujem postup zabezpečenia prevádzky školy a podmienok na zaistenie bezpečnosti a ochrany zdravia detí Základnej školy s materskou školou Alexandra Vagača, Štúrova 12, Detva.
2. Vnútorné predpisy sú záväzné pre všetkých zamestnancov a žiakov školy.

**Článok II.**

**Nástup zamestnancov na pracovisko**

1. Zamestnanec pri prvom nástupe do práce vyplní dotazník o zdravotnom stave pred návratom do zamestnania (príloha č. 1).
2. Výchovno-vzdelávaciu činnosť zabezpečujú pedagogickí zamestnanci a odborní zamestnanci, ktorí nepatria do rizikovej skupiny z hľadiska ohrozenia ochorením COVID19.
3. Ostatné činnosti v škole (stravovanie, upratovanie) zabezpečia nepedagogickí zamestnanci, ktorí nepatria do rizikovej skupiny z hľadiska ohrozenia ochorením COVID19.
4. K rizikovým skupinám patria:
* tehotné ženy,
* osoby staršie ako 60 rokov,
* osoby s pridruženými chronickými chorobami a s oslabenou imunitou (s cukrovkou, kardiovaskulárnym ochorením, chronickou respiračnou chorobou alebo s imunodeficientným syndrómom).
1. V prípade, že zamestnanec z rizikovej skupiny začne vykonávať prácu na pracovisku, vyznačí túto skutočnosť v dotazníku o zdravotnom stave pred návratom do zamestnania.
2. Ak sa u zamestnanca školy objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľa školy a opustí školu v najkratšom možnom čase s použitím rúška.
3. **V období do 14.9.2020 pedagogickí a nepedagogickí zamestnanci nosia rúško alebo ochranný štít v priestoroch školy povinne. Výnimky sú určené v súlade s platným rozhodnutím Úradu verejného zdravotníctva SR.**
4. **Nosenie rúšok po 14.9.2020 sa bude riadiť platnými rozhodnutiami Úradu verejného zdravotníctva SR.**

**Článok III.**

**ZabezpečeniE prevádky materskej školy**

1. Prevádzka materskej školy je zabezpečená v čase od 6:00 do 16:00 hod.
2. Materskú školu môže navštevovať dieťa z rodiny, ktorá nie je v karanténe.
3. Deti môžu prichádzať a odchádzať z materskej školy len s osobami, ktoré s dieťaťom žijú v spoločnej domácnosti. V prípade, ak bude touto osobou súrodenec, musí byť starší ako 10 rokov.
4. Celkový čas zdržiavania sa osôb sprevádzajúcich deti do materskej školy vo vonkajších a vnútorných priestoroch materskej školy by nemal presiahnuť 10 minút. Sprevádzajúca osoba sa v priestoroch materskej školy pohybuje vždy v rúšku resp. v súlade s aktuálnymi hygienicko – epidemiologickými nariadeniami, a to hlavne za účelom odovzdania a vyzdvihnutia dieťaťa v rámci možností bez vstupovania do šatne.
5. Pri vstupe do materskej školy – pri dverách pred šatňou sú všetky osoby povinné vykonať dezinfekciu rúk dezinfekčným prostriedkom.
6. Pri vstupe do materskej školy – pri dverách pred šatňou pedagogický zamestnanec vykoná každodenný ranný zdravotný filter, ranné meranie teploty detí bezdotykovým teplomerom a na základe jeho výsledku prevezme dieťa.
7. Pedagogický zamestnanec prevezme pri vstupe do materskej školy pri prvom nástupe dieťaťa do materskej školy čestné vyhlásenie (príloha č. 4) alebo po každom prerušení dochádzky v trvaní viac ako tri dni písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie (príloha č.5).
8. Zákonný zástupca zabezpečí umiestnenie rezervného rúška svojho dieťaťa do jeho skrinky.
9. Pod dohľadom pedagogického zamestnanca materskej školy si dieťa umyje ruky bežným spôsobom, ktorý je v súlade s aktuálnymi hygienicko – epidemiologickými nariadeniami.
10. Na odpočinok detí sa môžu používať aj dostatočne vyvetrané a dezinfikované priestory herní. Posteľná bielizeň sa vymieňa 1x do týždňa bežným spôsobom.
11. Nosenie hračiek a iného materiálu alebo pomôcok z domáceho prostredia do materskej školy nie je možné.
12. Ak dieťa v priebehu dňa vykazuje niektorý z možných príznakov COVID-19, je nutné umiestniť ho do samostatnej miestnosti a kontaktovať zákonných zástupcov, ktorí ho bezodkladne vyzdvihnú. O podozrení na nákazu COVID – 19 riaditeľka školy informuje príslušný RÚVZ tak, ako je to v prípade iných infekčných ochorení.
13. **Pri pobyte v interiéri a v exteriéri materskej školy deti nemusia nosiť rúška. Pri pohybe v spoločných priestoroch školy je rúško povinné v období do 14.9.2020.**
14. **Nosenie rúšok po 14.9.2020 sa bude riadiť platnými rozhodnutiami Úradu verejného zdravotníctva SR.**

**Článok IV.**

**ZabezpečeniE prevádky Základnej školy**

1. Prevádzka základnej školy je zabezpečená v čase od 6:00 do 16:00 hod v období do 14.9.2020.
2. Základnú školu môže navštevovať žiak z rodiny, ktorá nie je v karanténe.
3. Žiaci prichádzajú do školy v čase od 7:30 nasledovne:
4. Vyučovanie začne nasledovne:
5. Vyučovanie do 14.9.2020 začne o 7.45 bude prebiehať v 3 blokoch v trvaní 90 minút. Prestávka medzi blokmi bude v trvaní 25 minút.
6. Výchovno-vzdelávacia činnosť v triedach sa riadi upraveným rozvrhom hodín určeným na obdobie od 2.9.2020 do 14.9.2020. Od 15.9.2020 sa vyučovanie bude riadiť riadnym rozvrhom hodín určeným na celý školský rok.
7. Školský klub detí vykonáva svoju činnosť od 3.9.2020 ráno v čase od 6.00 do 7.30 a poobede od 11.00 do 16.00.
8. Deti môžu prichádzať a odchádzať zo školy len s osobami, ktoré s dieťaťom žijú v spoločnej domácnosti.
9. **Osoby sprevádzajúce deti do školy nemajú umožnený vstup do budovy školy. Výnimku majú rodičia detí 1. ročníka, pričom celkový čas zdržiavania sa vo vestibule je maximálne 10 minút.**
10. **Sprevádzajúca osoba sa v priestoroch areálu školy pohybuje vždy v rúšku resp. v súlade s aktuálnymi hygienicko – epidemiologickými nariadeniami, a to hlavne za účelom odovzdania a vyzdvihnutia dieťaťa v rámci možností bez vstupovania do vestibulu budovy a zhromažďovania sa pred vstupom do školy.**
11. Pri vstupe do školy – pri dverách v predsieni vestibulu sú všetky osoby povinné vykonať dezinfekciu rúk dezinfekčným prostriedkom.
12. Pri vstupe do školy – pri dverách v predsieni vestibulu pedagogický zamestnanec vykoná každodenný ranný zdravotný filter, ranné meranie teploty žiakov bezdotykovým teplomerom a na základe jeho výsledku pustí žiaka do školy.
13. Pedagogický zamestnanec prevezme pri vstupe do školy pri prvom nástupe žiaka do základnej školy čestné vyhlásenie (príloha č. 4) alebo po každom prerušení dochádzky v trvaní viac ako tri dni písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie (príloha č. 5).
14. Zákonný zástupca zabezpečí pre svoje dieťa každý deň dve rúška a papierové jednorazové vreckovky.
15. Pod dohľadom pedagogického zamestnanca školy si žiak umyje ruky bežným spôsobom, ktorý je v súlade s aktuálnymi hygienicko – epidemiologickými nariadeniami.
16. **V období do 14.9.2020 žiak 1. stupňa základnej školy v interiéri školy v rámci výchovno-vzdelávacieho procesu nemusí nosiť rúško (ak tieto deti budú rúško na tvári akceptovať, jeho nosenie je jednoznačne odporúčané).**
17. **V období do 14.9.2020 žiak 2. stupňa základnej školy nosí rúško všade vo vnútorných priestoroch základnej školy.**
18. **Nosenie rúšok po 14.9.2020 sa bude riadiť platnými rozhodnutiami Úradu verejného zdravotníctva SR.**
19. Presuny skupín žiakov, pohyb po chodbách, návštevu toaliet či spoločných priestorov je nutné organizovať tak, aby boli minimalizované kontakty ako medzi skupinami, tak jednotlivcami, vrátane zamestnancov školy.
20. Škola neorganizuje hromadné otvorenie školského roku s výnimkou prvého ročníka, ktoré, ak je to možné, uskutoční sa len v exteriéri s dostatočným odstupom a rúškami a výhradne len v sprievode zákonných zástupcov. Ak sa pre nepriazeň počasia nedá realizovať v exteriéri, tak bude individuálne v každej prváckej triede. Ostatné triedy majú otvorenie (zahájenie) školského roku bez sprievodcov v triede.
21. Ak žiak v priebehu dňa vykazuje niektorý z možných príznakov COVID-19, je nutné umiestniť ho do samostatnej miestnosti a kontaktovať zákonných zástupcov, ktorí ho bezodkladne vyzdvihnú. O podozrení na nákazu COVID – 19 riaditeľka školy informuje príslušný RÚVZ tak, ako je to v prípade iných infekčných ochorení.

**Článok V.**

**Zabezpečenie priestorov školy**

1. Pedagogickí alebo nepedagogickí zamestnanci školy zabezpečujú časté a intenzívne vetranie v miestnosti, kde sa zdržuje skupina počas vyučovania a cez prestávky.
2. Nepedagogickí zamestnanci školy dezinfikujú najmenej dvakrát denne a podľa potreby aj opakovane priestory školy, hygienické zariadenia, priestory umyvární, ako aj hrové prvky v exteriéri. Osobitná pozornosť sa venuje dezinfikovaniu šatňových/vstupných priestorov, do ktorých vstupujú sprevádzajúce osoby; rovnako dezinfikovaniu dotykových plôch kľučiek, vypínačov, zábradlí a ich okolia. Pri dezinfekcii používajú rukavice.
3. Toalety musia byť vybavené mydlom v dávkovači a jednorazovými papierovými utierkami (obrúskami) pre bezpečné osušenie rúk. Poháriky, zubné pasty a zubné kefky sú uskladnené a nepoužívajú sa v materskej škole.
4. Nepedagogickí zamestnanci zabezpečia smetné koše tak, aby nebol nutný fyzický kontakt rúk s košom pri zahadzovaní odpadu.
5. V závislosti od poveternostných podmienok sa prevažná väčšina vyučovania a aktivít s deťmi a pre deti organizuje v exteriéri - v areáli školy.
6. V prípade podozrenia na ochorenie Covid 19 u zamestnanca školy, škola postupuje v súlade s dokumentom Organizácia a podmienky výchovy a vzdelávania v základných školách pre školský rok 2020/2021.

**Článok VI.**

**ZabezpečeniE prevádky školskej jedálne**

1. Pri príprave jedál a pri vydávaní je nutné dodržiavať sprísnené hygienické pravidlá.
2. Pri príprave jedla, likvidácii odpadov, dezinfekcii nepedagogickí zamestnanci povinne používajú rukavice.
3. Pred vstupom do jedálne si všetci žiaci a deti vydezinfikujú ruky.
4. Počas prítomnosti v školskej jedálni si žiaci prekrývajú horné dýchacie cesty rúškom, ktoré je možné sňať počas konzumácie obeda.
5. Žiaci si sadajú vždy k vopred určenému stolu, ktorý sa dezinfikuje po odchode príslušnej skupiny detí a žiakov.
6. Stravu vydáva personál spolu s čistým príborom zabaleným do papierovej servítky.
7. **Pre žiakov základnej školy sa desiata nevydáva do 18.9.2020.**
8. Deti si sami jedlo a pitie nedokladajú a neberú si ani príbory. S dokladaním jedál, nápojov a príborov vypomáha sprevádzajúci pedagogický zamestnanec v rámci výchovy a vzdelávania k stravovacím návykom,
9. Harmonogram stravovania:
	1. Od 10.45 – výdaj do menuboxov
	2. Od 11.10 - 5. ročník a deti materskej školy
	3. Od 11.25 – 1. až 4. ročník
	4. Od 11.50 – žiaci stredných a špeciálnych škôl
	5. Od 12.20 – 6. až 9. ročník
10. Povinnosti zamestnancov ŠJ:
11. kontrolovať si aktuálny zdravotný stav (ráno pred odchodom do práce si zmerať teplotu, v prípade zvýšenia teploty nad 37,5 o C zostať doma a túto skutočnosť bezodkladne oznámiť zamestnávateľovi; následne kontaktovať ošetrujúceho lekára v prípade zdravotných ťažkostí v súvislosti s respiračným systémom - kašeľ, sťažené dýchanie, nádcha),
12. pokiaľ zamestnanec žije v spoločnej domácnosti s osobou chorou na COVID-19, alebo podozrivou s ochorenia COVID-19, alebo bol s takouto osobou v kontakte, alebo v blízkej rodine je niektorý príslušník rodiny v karanténe, musí bezodkladne oznámiť túto skutočnosť zamestnávateľovi – v takomto prípade je z prípravy stravy vylúčený,
13. preškoliť a viesť dokumentáciu o preškolení zamestnancov o poznatkoch, všetkých preventívnych opatreniach, ktoré musí poznať a realizovať v praxi každý zamestnanec ohľadom ochorenia COVID-19,
14. upraviť frekvenciu a spôsob sanitácie a dezinfekcie v prevádzke (druhy používaných čistiacich a dezinfekčných prostriedkov, čistiacich pomôcok) a viesť súvisiacu dokumentáciu, vrátane spôsobu príjmu a preberania surovín,
15. umývať si ruky často mydlom a teplou vodou,
16. nedotýkať sa neumytými rukami očí, nosa i úst,
17. zakrývať si nos a ústa pri kašľaní a kýchaní jednorazovou papierovou vreckovkou a následne ju zahodiť do koša,
18. vyhýbať sa na pracovisku a mimo pracoviska blízkemu kontaktu s ľuďmi, ktorí javia príznaky respiračného ochorenia,
19. dodržiavať vzdialenosť najmenej jeden a pol metra medzi sebou,
20. dodržiavať prísne hygienický spôsob prípravy pokrmov - dodržiavanie zásad systému HACCP,
21. upraviť povinnosti pre zamestnancov, ktorí zabezpečujú balenie a výdaj stravy,
22. zamestnanci školskej jedálne výrobné priestory počas pracovnej doby neopúšťajú, iba v mimoriadnych prípadoch, aby sa minimalizovalo epidemiologické riziko pri výrobe jedál a nápojov,
23. strava externým stravníkom a deťom, ktoré pokračujú iba v dištančnom vzdelávaní sa nevydáva.

**Článok VII.**

**Záverečné ustanovenia**

1. Kontrolu dodržiavania všetkých vnútorných predpisov podriadenými zamestnancami vykonávajú vedúci zamestnanci v rámci nimi riadených úsekov.
2. Nedodržanie vnútorných predpisov sa považuje za porušenie pracovnej disciplíny.

|  |
| --- |
| Záznam o oboznámení zamestnancov Základnej školy s materskou školou Alexandra Vagača, Detva s vnútorným predpisom |
| Dátum | Meno a priezvisko zamestnanca | Funkcia | Podpis |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|   |  |  |  |
|  |  |  |  |
|  |  |  |  |
|  |  |  |  |
|  |  |  |  |